ג'יימי הריסון

ג'יימי ר. הריסון (באנגלית: Jaime R. Harrison; נולד ב-5 בפברואר 1976) הוא פוליטיקאי אמריקאי, המכהן כיושב ראש הוועדה הדמוקרטית הלאומית. הריסון נולד וגדל באורנג'בורג (Orangeburg) שבקרוליינה הדרומית. אמו, פטרישיה הריסון, וסביו גידלו אותו בצעירותו. בשנת 1994 הוא נבחר לתוכנית הנוער של הסנאט של ארצות הברית. הוא למד בבית הספר התיכון אורנג'בורג-וילקינסון וקיבל מלגה ללימודים באוניברסיטת ייל, שם למד מדע המדינה. לאחר שסיים את לימודיו באוניברסיטת ייל בשנת 1998, עבד הריסון כמורה במשך שנה בתיכון בו למד. ב-1999 הוא מונה למנהל התפעול הראשי של קולג' סאמיט (College Summit), מוסד ללא כוונת רווח המסייע לבני נוער בעלי הכנסה נמוכה לרכוש השכלה גבוהה ולהשתלב בשוק העבודה. ב-2004 השלים הריסון לימודי תואר שני במשפטים באוניברסיטת ג'ורג'טאון. לאחר שעזב את קולג' סאמיט החל הריסון להיות מעורב בפוליטיקה של ארצות הברית, ועבד אצל ג'ים קלייבורן כמנהל פעולותיו במליאת בית הנבחרים כאשר קלייבורן היה מצליף סיעת הרוב בבית הנבחרים של ארצות הברית. הריסון התקדם בגבעת הקפיטול כמנכ"ל הסיעה הדמוקרטית בבית הנבחרים וכסגן יושב ראש המפלגה הדמוקרטית בקרוליינה הדרומית. בהמשך עבד כשדלן בארגון הלוביסטים "קבוצת פודסטה". בין לקוחותיו בקבוצת פודסטה ניתן למנות את בנק אוף אמריקה, ברקשייר האת'וויי, וולס פארגו, בתי קזינו, ותאגיד הענק וולמארט. במאי 2013 התמנה הריסון ליושב ראש המפלגה הדמוקרטית בקרוליינה הדורמית. הוא האפרו-אמריקאי הראשון ששירת בתפקיד זה. בשלהי 2016, לקראת פברואר 2017, הכריז הריסון על התמודדותו לראשות הוועדה הדמוקרטית הלאומית. על עבודתו כשדלן בקבוצת פודסטה הגן באומרו: ”כך אני משיב את חוב הלוואת הסטודנטים בן 160 אלף הדולרים.” ב-23 בפברואר 2017 פרש הריסון מהמירוץ לראשות הוועדה, והביע את תמיכתו בטום פרז. חרף הפסדו בבחירות לראשות הוועדה, הוא השתלב בה כחבר בכיר וסייע למפלגה הדמוקרטית בעשרות מערכות בחירות מקומיות ברחבי ארצות הברית. ב-7 בפברואר 2019 הגיש הריסון טופסי התמודדות בבחירות 2020 לסנאט האמריקאי בקרוליינה הדרומית כדי לאתגר את הסנאטור הרפובליקני המכהן לינדזי גרהאם. אף מועמד דמוקרטי לא זכה בבחירות כלל-מדינתיות בקרוליינה הדרומית מאז 2006. ב-29 במאי 2019 השיק הריסון באורח רשמי את מסע הבחירות שלו לסנאט. הריסון זכה במועמדות המפלגה הדמוקרטית ללא התנגדות ב-9 ביוני 2020. ב-3 באוקטובר 2020 נערך עימות בחירות ללא קהל באוניברסיטת אלן שבקולומביה בין גראהם להריסון. עימות נוסף שנקבע ל-9 באוקטובר הוחלף בראיונות נפרדים לעיתונות בטלוויזיה לאחר שגרהאם מיאן לעבור בדיקת קורונה לעימות המקורי. ברבעון השלישי של שנת 2020 גייס הריסון 57 מיליון דולר, הסכום הרבעוני הגדול ביותר של מועמד לסנאט האמריקאי אי-פעם, ושבר את שיאו של בטו או'רורק שהתמודד בבחירות 2018. כמו כן, בהמשך מסע הבחירות היה הריסון המועמד לסנאט שגייס הכי הרבה כספים בהיסטוריה של ארצות הברית, שיא נוסף שנטל מידיו של או'רורק. הריסון קרא להרחיב את מדיקר ואת היקף הסיוע לנפגעי מגפת הקורונה בארצות הברית, ומתח ביקורת על תמיכתו של גרהאם בביטול חוק הגנת החולה וטיפול בר השגה. ביום הבחירות הפסיד הריסון לגרהאם בפער של למעלה מעשרה אחוזים, וגרף 44.2% מקולות הבוחרים לעומת 54.5 האחוזים שגרף גרהאם. העיתונאי ניאל סטיינג' מ-"The Hill" סיכם את המערכת הבחירות באומרו: "הריסון ניהל מסע בחירות נמרץ, אך בסופו של דבר גרהאם גבר עליו בקלות". בעקבות ניצחונו של סגן הנשיא לשעבר ג'ו ביידן בבחירות לנשיאות ארצות הברית 2020, הריסון הועמד בידי ביידן כיו"ר הוועדה הדמוקרטית הלאומית, כיורשו של טום פרז. ב-21 בינואר 2021 נבחר באורח רשמי לתפקיד בידי חברי הוועדה. מדיה וקבצים בנושא ג'יימי הריסון בוויקישיתוף אתר האינטרנט הרשמי של ג'יימי הריסון (באנגלית) ג'יימי הריסון, ברשת החברתית פייסבוק ג'יימי הריסון, ברשת החברתית אקס (טוויטר) ג'יימי הריסון, ברשת החברתית אינסטגרם ג'יימי הריסון, סרטונים בערוץ היוטיוב אדם האריס, Can Lindsey Graham Be Beat?, באתר The Atlantic‏, 29 במאי 2020 (באנגלית) רוברט בהר, Harrison expected to lead Dems, באתר Post and Courier‏, 3 במאי 2013 (באנגלית) לי טאנט, D.C. lobbyist, former teacher stops by alma mater to encourage students, באתר The Times and Democrat‏, 1 במאי 2010 (באנגלית) אליה ריץ', LCV ACTION FUND ENDORSES JAIME HARRISON FOR SENATE, באתר League of Conservation Voters‏, 17 בדצמבר 2019 (באנגלית) רמזי טאצ'ברי, Who Is Jaime Harrison? Meet Lindsey Graham's Challenger Who Just Raised $2.1 Million, באתר ניוזוויק, 3 באוקטובר 2019 (באנגלית) ג'ונתן מרטין, Ex-Clyburn aide seeks S.C. Dem chair, באתר פוליטיקו, 11 בפברואר 2013 (באנגלית) לי הנדרן, Orangeburg native seeks chairmanship of S.C. Democrats, באתר The Times and Democrat‏, 12 בפברואר 2013 (באנגלית) Harrison is voted new chairman of SC Democrats, באתר The Times and Democrat‏, 5 במאי 2013 (באנגלית) אוורי ג'. וילקס, SC Democrats’ Harrison a frontrunner for DNC chair?, באתר The State‏, 21 באוקטובר 2016 (באנגלית) אמה דומיין, S.C. Democratic Party Chairman Jaime Harrison launches bid to run DNC, באתר The Post And Courier‏, 14 בנובמבר (באנגלית) דון קוג'אווה, SC’s Harrison drops bid for DNC chair, באתר The State‏, 23 בפברואר 2017 (באנגלית) אמה דומיין, Jaime Harrison knows how Democrats can win elections. Are Democrats listening?, באתר The News & Observer‏, 6 בנובמבר 2017 (באנגלית) אמה דומיין, Jaime Harrison takes first official step to challenge Lindsey Graham for U.S. Senate, באתר McClatchy‏, 17 בפברואר 2019 (באנגלית) ג'יימי לובגרוב, Lindsey Graham wins SC GOP primary, will face Democrat Jaime Harrison in November, באתר Post and Courier‏, 9 ביוני 2020 (באנגלית) ג'יימס ארקין, Graham, Harrison spar over SCOTUS and Covid-19 in fiery Senate debate, באתר פוליטיקו, 3 באוקטובר 2020 (באנגלית) ג'יימס ארקין, South Carolina Senate debate scrapped after virus testing fight, באתר פוליטיקו, 9 באוקטובר 2020 (באנגלית) ג'יימס ארקין, Jaime Harrison shatters Senate fundraising record for South Carolina race, באתר פוליטיקו, 11 באוקטובר 2020 (באנגלית) ויקטוריה בקימפיס, Jaime Harrison sets Senate fundraising record in race against Lindsey Graham, באתר הגרדיאן, 11 באוקטובר 2020 (באנגלית) פיל מקאוסלנד, South Carolina voters with no insurance, deep medical debt swayed by health care, באתר NBC News‏, 29 בפברואר 2020 (באנגלית) אנדרו דסידריו, Graham fends off Harrison in South Carolina Senate race, באתר פוליטיקו, 3 בנובמבר 2020 (באנגלית) ניאל סטיינג', Winners and losers from 2020's election, באתר The Hill‏, 4 בנובמבר 2020 (באנגלית) נטשה קורקי, הולי אוטרביין וכריסטופר קדלגו, Harrison selected as Biden’s DNC chair, באתר פוליטיקו, 14 בינואר 2021 (באנגלית) דן מריקה, Jaime Harrison officially elected Democratic National Committee chair, באתר CNN‏, 21 בינואר 2021 (באנגלית)